**2.pielikums**

VAS „Latvijas dzelzceļš” sarunu procedūras ar publikāciju

„Dīzeļdegvielas un biodīzeļdegvielas piegāde

SIA „LDZ ritošā sastāva serviss” vajadzībām” nolikumam

**TEHNISKĀ SPECIFIKĀCIJA\***

*/Tehniskā piedāvājuma forma/*

*\*Pēc Tehniskās specifikācijas pretendents noformē un iesniedz Tehnisko piedāvājumu atbilstoši piedāvātajai sarunu procedūras priekšmeta daļai/daļām.*

***\*\*****Saskaņā ar Tehniskās specifikācijas (nolikuma 2.pielikums) un nolikuma nosacījumiem, pretendents var norādīt ekvivalentu preci (sk. arī nolikuma 1.8.4.punktu).*

**Sarunu procedūras priekšmeta 1.daļa:**

|  |  |
| --- | --- |
| **Preces nosaukums (standarts)\*\*** | **Daudzums**  **(tonnas)** |
| Dīzeļdegviela LVS EN 590+A1:2017 | 20 000 ( +/-) 25% |

Dīzeļdegvielas kvalitāte atbilst visām LVS EN 590+A1:2017 un MK 2000.gada 26.septembra noteikumu Nr.332 „Noteikumi par benzīna un dīzeļdegvielas atbilstības novērtēšanu” prasībām. Katras dīzeļdegvielas piegādes partijas atbilstība augstāk minētajām prasībām tiek apliecināta ar akreditētas atbilstības novērtēšanas institūcijas atbilstības sertifikātu vai akreditētas testēšanas laboratorijas degvielas testēšanas pārskatu vai ražotāja kvalitātes sertifikātu (kvalitātes pasi), ja dīzeļdegviela tiek piegādāta tieši no ražotāja, kas neatrodas Eiropas Savienībā.

**Piegādes termiņš:**  no 2019.gada 1.aprīļa līdz 2019.gada 31.oktobrim.

**Preces piegādes adreses un dzelzceļa rekvizīti:**

Dzelzceļa stacija Daugavpils 110003

SIA „LDZ ritošā sastāva serviss” degvielas bāze, kods 7357, Otrā Preču iela 30, Daugavpils, LV-5400.

**Akcīzes preču noliktavas akcīzes identifikācijas numurs 10037800013**

Dzelzceļa stacija Šķirotava 090007

SIA „LDZ ritošā sastāva serviss” degvielas bāze, kods 7357, Krustpils iela 24, Rīga, LV-1057.

**Akcīzes preču noliktavas akcīzes identifikācijas numurs 10037800024**

Dīzeļdegvielas piegāde notiek atbilstoši pircēja noteiktam piegādes plānam. Katrai kalendārai nedēļai tiek noteikts konkrēts piegādes apjoms, kurš tiek paziņots rakstiski.

**Produkcijas cena noteikta** **pēc formulas:**

Platt’s vidējā no kotēšanas nozīmēm priekš „Diesel 10 ppm NWE”, ”, kuras publicētas aģentūras S&P Global Platts publikācijā „EUROPEAN MARKETSCAN” zem virsraksta „Northwest Europe cargoes CIF NWE/ Basis ARA” un **pluss/mīnus \_\_\_\_\_\_\_ ASV dolāri** par vienu tonnu dienā, kad dīzeļdegviela šķērso Latvijas Republikas robežu (Latvijas robežstacijas zīmogā norādītais datums dzelzceļa pavadzīmē), ja prece tiek piegādāta no ārvalstīm vai dienā, kad prece tiek nosūtīta no muitas vai akcīzes preču noliktavas (nosūtīšanas stacijas zīmogā uzrādītais datums dzelzceļa pavadzīmē) Latvijā. Gadījumā, ja robežas šķērsošanas vai nosūtīšanas diena ir brīvdiena vai svētku diena, kad „EUROPEAN MARKETSCAN” netiek publicēts, par pamatu cenas aprēķinam tiek izmantotas iepriekšējās, robežas šķērsošanas vai nosūtīšanas dienai tuvākās dienas S&P Global Platts „EUROPEAN MARKETSCAN” publikācijas.

Robežas šķērsošanas vai nosūtīšanas datums tiek fiksēts Latvijas Republikas robežstacijas (stacijas) zīmogā dzelzceļa pavadzīmē un VAS „Latvijas dzelzceļš” Informācijas tehnoloģiju centra APOVS terminālā. Gadījumā, ja Latvijas robežstacijas vai nosūtīšanas zīmogā norādītais datums atšķiras no APOVS termināla datiem par robežas šķērsošanas vai nosūtīšanas datiem, par norēķinu pamatu tiek uzskatīti APOVS termināla dati.

**Sarunu procedūras priekšmeta 2.daļa:**

|  |  |
| --- | --- |
| **Preces nosaukums (standarts)\*\*** | **Daudzums**  **(tonnas)** |
| Biodīzeļdegviela LVS EN 14214+A1:2014 | 980 (+/-) 25% |

Biodīzeļdegvielai jābūt iegūtai no rapšu sēklu eļļas (saražošanas gads – 2019.). Biodīzeļdegvielai jāatbilst visām Ministru kabineta 2005.gada 18.oktobra noteikumu Nr.772 „Noteikumi par biodegvielas kvalitātes prasībām, atbilstības novērtēšanu, tirgus uzraudzību un patērētāju informēšanas kārtību” prasībām. Biodīzeļdegvielai jāatbilst visām LVS EN 14214 +A1:2014 „Šķidrie naftas produkti. Taukskābju metilesteri (FAME) dīzeļdzinējiem un apkurei. Prasības un testēšanas metodes” prasībām. Katras biodīzeļdegvielas piegādes partijas atbilstība augstāk minētajām prasībām jāapliecina ar akreditētas atbilstības novērtēšanas institūcijas atbilstības sertifikātu vai akreditētas laboratorijas testēšanas pārskatu, kas attiecas uz konkrēto piegādes partiju. Atbilstības apliecinājumiem jābūt izsekojamiem.

**Piegādes termiņš**: no 2019.gada 1.aprīļa līdz 2019.gada 31.oktobrim.

**Piegāde uz noliktavām:** Daugavpilī un Rīgā

Dzelzceļa stacija Daugavpils 110003

SIA „LDZ ritošā sastāva serviss” degvielas bāze, kods 7357,

Otrā Preču iela 30, Daugavpils, LV-540

**Akcīzes preču noliktavas akcīzes identifikācijas numurs 10037800024**

Dzelzceļa stacija Šķirotava 090007

SIA „LDZ ritošā sastāva serviss” degvielas bāze, kods 7357,

Krustpils ielā 24, Rīgā, LV-1057

**Noliktavas akcīzes identifikācijas numurs 10037800024**

Piegāde veicama ar autocisternām vai dzelzceļa cisternām atbilstoši Pircēja noteiktajam piegādes grafikam, orientējoši pa 25 – 75 tonnām nedēļā.

**Produkcijas cena noteikta pēc formulas:**

**A = (Q + P + T)/R, kur**

**A** - biodīzeļdegvielas cena EUR (bez PVN);

**Q** - iepriekšējā kalendārā mēneša vidējā no ikdienas vidējām publicētajām kotēšanas nozīmēm priekš „FAME – 10 (RED) FOB ARA”, aģentūras S&P Global Platts publikācijā „BIOFUELSCAN”, sadaļā „BIODIESEL PRICE ASSESSMENTS” zem apakšvirsraksta „Northwest Europe ($/mt)” ASV dolāros par 1 (vienu) tonnu - cenu aprēķina summējot iepriekšējā mēneša dienu publikāciju vidējās vērtības un izdalot ar publikāciju dienu skaitu;

**P** - pretendenta piedāvātā novirze no Platts publikāciju cenas ASV dolāri par 1 (vienu) tonnu, nemainīgs lielums visu līguma darbības laiku;

**T** - transporta izmaksas līdz pircēja noliktavām (Daugavpilī un Rīgā) ASV dolāri par 1 (vienu) tonnu, nemainīgs lielums visu līguma darbības laiku;

**R** - iepriekšējā mēneša (pirms tekošā piegādes mēneša) vidējais Eiropas Centrālas Bankas noteiktais valūtas kurss EUR/USD. Kursu aprēķina summējot iepriekšējā mēneša dienu ECB publikāciju vidējās vērtības un izdalot ar publikāciju dienu skaitu.

Vadītāja vai pilnvarotās personas paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vadītāja vai pilnvarotās personas vārds, uzvārds, amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_

z.v.